4 หุ้นน้ำตาลวิ่งคึก! ขานรับราคาตลาดโลกพุ่งทะลุ 23 เซนต์ “นิวไฮ” ในรอบ 7 ปี
4 หุ้นน้ำตาลวิ่งคึก! ขานรับราคาตลาดโลกพุ่งทะลุ 23 เซนต์ต่อปอนด์ “นิวไฮ” ในรอบ 7 ปี BRR-KBS นำทีมบวกเกือบ 5%
4 หุ้นน้ำตาลวิ่งคึก! ขานรับราคาตลาดโลกพุ่งทะลุ 23 เซนต์ต่อปอนด์ “นิวไฮ” ในรอบ 7 ปี BRR-KBS นำทีมบวกเกือบ 5%
10 เม.ย. 2566

ผู้สื่อข่าวรายงานว่า วันนี้ (10 เม.ย.66) ล่าสุด ณ เวลา 10:56 น. ราคาหุ้นกลุ่มน้ำตาลปรับตัวขึ้น ขานรับราคาน้ำตาลในตลาดโลกปรับตัวขึ้นอย่างต่อเนื่อง นำโดยราคาหุ้นบริษัท น้ำตาลบุรีรัมย์ จำกัด (มหาชน) หรือ BRR อยู่ที่ระดับ 6.85 บาท บวก 0.30 บาท หรือ 4.58% สูงสุดที่ระดับ 6.90 บาท ต่ำสุดที่ระดับ 6.60 บาท ด้วยมูลค่าซื้อขาย 9.12 ล้านบาท
บริษัท น้ำตาลครบุรี จำกัด (มหาชน) หรือ KBS ณ เวลา 10:58 น. อยู่ที่ระดับ 6.75 บาท บวก 0.30 บาท หรือ 4.65% สูงสุดที่ระดับ 6.85 บาท ต่ำสุดที่ระดับ 6.45 บาท ด้วยมูลค่าซื้อขาย 15.51 ล้านบาท
บริษัท เกษตรไทย อินเตอร์เนชั่นแนล ชูการ์ คอร์ปอเรชั่น จำกัด (มหาชน) หรือ KTIS ณ เวลา 11:00 น. อยู่ที่ระดับ 4.42บาท บวก 0.06 บาท หรือ 1.38% สูงสุดที่ระดับ 4.46 บาท ต่ำสุดที่ระดับ 4.40บาท ด้วยมูลค่าซื้อขาย 0.18 ล้านบาท
ขณะเดียวกันราคาหุ้นบริษัท น้ำตาลขอนแก่น จำกัด (มหาชน) หรือ KSL ณ เวลา 11:00 น. อยู่ที่ระดับ 3.46 บาท บวก 0.02 บาท หรือ 0.58% สูงสุดที่ระดับ 3.48บาท ต่ำสุดที่ระดับ 3.42 บาท ด้วยมูลค่าซื้อขาย 7.45 ล้านบาท
บล.กสิกรไทย ระบุในบทวิเคราะห์วันนี้(10 เม.ย.66) ราคาน้ำตาลดิบโลกล่าสุดปรับตัวขึ้นทำจุดสูงสุดนับแต่ปี 2559 ที่ 23.46 เซ็นต์ต่อปอนด์ (เพิ่มขึ้น 2.2% เทียบวันก่อนหน้า และเพิ่มขึ้น 5% เทียบสัปดาห์ก่อนหน้า) จากความกังวลด้าน supply หลังอินเดียมีแนวโน้มจะงดส่งออกน้ำตาลจากผลผลิตที่น้อยกว่าระดับคาดหมาย ขณะที่ผลผลิตจากไทยและปากีสถานออกมาน้อยกว่าคาดด้วย ขณะที่ผลผลิตอ้อยจากทางฝั่งบราซิลมีแนวโน้มถูกดึงไปผลิตเอทานอลมากขึ้นตามทิศทางราคาน้ำมันดิบที่สูงขึ้น
